Amel Tuka šesti na 800 metara u poljskom Torunu

Najbolji bh. atletičar Amel Tuka nastupio je sinoć na Međunarodnom atletskom mitingu u poljskom Torunu, gdje je u utrci na 800 metara osvojio šesto mjesto.

Tuka je kroz cilj prošao kao šesti s vremenom 1:46.35. Pobjednik utrke bio je Britanac Elliot Giles s vremenom 1:45.49.

Drugo mjesto je osvojio Kenijac Cornelius Tuewi, a treće Belgijanac Elliot Crestan.

Tuki je ovo bila druga ovosezonska utrka na 800 metara u dvorani, a prošle sedmice je u francuskom Levinu zauzeo sedmo mjesto.